## KONSTRIBUSI SYARIAH DALAM PEMBENTUKAN UNDANG-UNDANG  DI NEGARA BRUNEI DARUSSALAM

## Haji Johar  bin Haji Muhamad
Ketua Pendakwa Syar’ie Kementerian Hal Ehwal Ugama Negara Brunei Darussalam Jalan Elizabeth 2 Bandar Seri Begawan
Abstract: This  paper  aims  to  analyze  the  position  in  the  system  of  sharia  law  in Brunei. This study is important to know the law that implemented in Brunei, which partly  derived  than  English.  Before  the  arrival  of  the  British,  Brunei  in  principle have their own Islamic law written in the Qanun Brunei, Brunei Customary Law and also  has  its  own  sharia  court.  But  when  the  British  came,  little  by  little  they introduced Islamic law into their own laws. Kadi Court abolished realized in 1906, when  the  law  they  kept  changing.  However,  efforts  to  keep  the  law  of  Islam continues.  Factors  that  affect  the  practice  of  Islamic  law  in  Brunei  is  not  only  the public  but  also  the  desire  of  the  King  of  Brunei.  With  a  strong  desire  among government and society, Islamic law can be enforced.
Keywords: Islamic law, sharia concept, legal establishment.
Abstrak: Tulisan  ini  bertujuan  untuk  menganalisis  posisi  dalam  sistem  hukum syariah  di  Brunei.  Studi  ini  penting  untuk  mengenal  hukum  yang  dilaksanakan  di Brunei, dimana sebagiannya  berasal daripada Inggris. Sebelum  kedatangan Inggris, Brunei  pada  prinsipnya  memiliki  hukum  Islam  sendiri  yang  tertulis  dalam  Qanun Brunei,  Hukum  Adat  Brunei  dan  juga  memiliki  pengadilan  syariah  sendiri.  Tetapi ketika  Inggris  datang,  sedikit  demi  sedikit  mereka  diperkenalkan  hukum  Islam  ke dalam  hukum  mereka  sendiri.  Kadi  Pengadilan  diwujudkan  pada  tahun  1906 ditiadakan, ketika hukum mereka terus mengalami perubahan. Walaupun demikian, upaya  untuk  menjaga  hukum  Islam  terus  dilakukan.  Faktor-faktor  yang mempengaruhi  praktek  hukum  Islam  di  Brunei  tidak  hanya  masyarakat  tetapi  juga keinginan  dari  Raja  Brunei.  Dengan  keinginan  kuat  antara  pemerintah  dan masyarakat, hukum Islam bisa ditegakkan.
Kata Kunci : hukum Islam, konsep syariah, pembentukan hukum.

## Pendahuluan
Undang-undang  adalah  perkara  paling  penting  bagi  mentadbir  dan menyusun serta mengendalikan sesebuah negara. Boleh dikatakan undang-undang adalah  segalanya.  Rasulullah  Saw  sendiri  diutus  bagi  melaksanakan  undang- undang  dan  peraturan  yang  ditetapkan  Allah.  Peraturan  pada  umumnya  adalah undang-undang kecil. Dengan undang-undang juga orang  atau sesuatu kumpulan boleh menguasai orang dan kumpulan lain.
Inggeris  mempertahankan  dan  memperkukuhkan  kuasa  dan  pengaruhnya dengan memperkukuhkan undang-undang negeri di bawah jajahannya, malah juga
selepas  negari  atau  negara  itu  merdeka  undang-undang  itu  masih  menguasai negera  tersebut  meskipun  sebahagian  undang-undang  itu  tidak  sesuai  dengan aspirasi  sesebuah  negara  bekas  jajahan  itu.  Tidak  mustahil  juga  kita  andaikan bahwa golongan nasionalis yang kurang faham undang-undang Islam dan undang- undang  asal  negerinya  sengaja  dilatih  untuk  memahami  dan  mendalami  undang- undang mereka sama ada disedari atau tidak bagi terus mempertahankan undang- undang  tersebut.  Ini  permainan  politik  yang  boleh  saja  terjadi  diseBabkan  latar belakang  permusuhan  mereka  terhadap  Islam  bagi  mengekang  kembalinya undang-undang Islam menguasai negara tersebut. Hal ini jelas berlaku di Turki di mana golongan nasinalis sekular yang diketuai oleh Mustapa Kamal Ataturk telah berjaya  menumbangkan  Kerajaan  Osmaniah  yang  mengamalkan  Islam  sebagai undang-undangnya. Tumbangnya kerajaan Osmaniah adalah kerana mereka tidak dapat  mentadbir  undang-undang  Islam  dengan  adil  seperti  yang  dikehendaki Islam.
Berdasarkan  kepada  kepentingan  undang-undang  inilah  apabila  kita  teliti sejarah  penjajahan  orang-orang  Inggeris  terhadap  negara-negara  Asia  termasuk Brunei(di  bawah  naungan)  perkara  yang  mula-mula  mereka  perkukuhkan  ialah undang-undang.  Mereka  telah  memperkenalkan  undang-undang  mereka  secara beransur-ansur  atau  berperingkat-peringkat.  Sebagai  contoh  apabila  mereka berada  di  sesebuah  negara,  mereka  akan  membuat  perjanjian  dengan  pemerintah itu  agar  setiap  warganya  yang  melakukan  kesalahan  di  negara  itu  hendaklah dihukum  dengan  undang-undang  mereka,  bukan  dengan  undang-undang  negara itu. Di Negara Brunei Darussalam misalnya orang-orang  Inggeris telah membuat perjanjian  pada  1856  dan  1888,  dan  antara  lain  kandungan  perjanjian  tersebut memberi kuasa mentadbir undang-undang kepada pihak Inggeris. Sebagai contoh ialah  seperti  dalam  perjanjian  1856,  Inggeris  diberi  kuasa  untuk  mengendalikan kes-kes  yang  timbul  daripada  pertikaian  dikalangan  rakyat  Inggeris  atau  yang terjadi di antara rakyat Inggeris dengan rakyat asing di Brunei Darussalam”. 1
1 Dato  Mahmud  Saedon  Awg  Othman ,  Perlaksanaan  dan  Pentadbiran  Undang-undang Islam di Negara Brunei Darussalam , (Brunei: Dewan Bahasa Dan Pustaka, 1996), hlm.26.
Bermula  dari  perjanjian  inilah  akhirnya  Brunei  yang  mengamalkan undang-undang berasaskan Islam dan adat Melayu melalui Hukum Qonun Brunei secara  beransur-ansur  telah  mula  menerima  undang-undang  Inggeris  dan seterusnya  pada  1906  dengan  rasminya  menerima  Residen  Inggeris  dan kemudiannya mengguna pakai undang-undang Inggeris secara lebih meluas.
Dengan  kelicikan  yang  mereka  pergunakan,  akhirnya  mereka  berjaya menguasai  pentadbiran  dan  undang-undang  di  Brunei  dengan  menyempitkan undang-undang  Islam  kepada  Undang-undang  Keluarga  saja  dan  sedikit  perkara Jinayah yang yang dianggap kesalahan kecil.
Hal  yang hampir sama berlaku di Malaysia, khususnya di Melaka. Ketika zaman  kegemilangannya  telah  wujud  undang-undang  yang  kaya  dengan  unsur- unsur  Islam  dan  Adat  Melayu  Kuno  iaitu  Hukum  Qonun  Melaka  dan  Undang- undang Laut Melaka.
Seperti  satu  perancangan  teliti,  orang-orang  Eropah  ini  juga  telah melakukan perkara yang sama kepada Negara-negara Islam di Timur Tengah dan Di Afrika Utara seperti Mesir, Algeria, Maghribi dan lain-lain.
Adalah  menjadi  satu  tandatanya  kepada  kita  kenapa  mereka  menguasai atau  menjajah  negara-negara  tersebut  dan  mengubah  pula  undang-undang  yang sedia ada dengan memasukkan undang-undang mereka sedangkan undang-undang mereka tidak sesuai dengan masyara’at setempat. Hal ini sudah pasti mempunyai tujuan  tertentu  yang  ada  kiatan  dengan  permusuhan  mereka  terhadap  Islam  dan mungkin merupakan suatu perancangan teliti untuk maksud yang lebih besar.

## Sepintas Tentang Undang-Undang dan Mahkamah Syariah Brunei
1. Undang-Undang Islam dan Mahkamah Syariah
Secara umumnya apabila sesuatu Agama atau ideologi yang diterima pakai oleh  sesebuah  negara  akan  menjadi  kayu  ukur  kepada  undang-undang  dan peraturan  negara  itu,  tidak  terkecuali  Ugama  Islam  yang  diterima  oleh  Negara Brunei.  Namun  demikian  agak  sukar  untuk  mempastikan  sejauh  mana  ianya diguna pakai atau dilaksanakan diperingkat awal sehinggalah sekarang. Ini adalah kerana  tiada  catatan  sejarah  secara  khusus  yang  mengaitkan  penggunaan  dan
pemakaian  Undang-Undang  Islam  pada  peringkat  awal  penerimaannya.  Pada kebiasaannya  ianya  akan  dilaksanakan  secara  beransur-ansur  atau  berperingkat yang  tentunya  bermula  dari  permantapan  aqidah.  Penghayatan  Islam  dan perlaksanaan  undang-undangnya  meningkat  dan  menonjol  dalam  zaman pemerintahan  Sultan  Brunei,  Sultan  Berkat  iaitu  Sultan  Sharif  Ali  dalam  Tahun 1425-1432 Masehi. 2
Sebagai  bukti  jelas  perlaksanaan  undang-undang  Islam  di  Brunei Darussalam  telah  berlaku  ialah  Brunei  Darussalam  telah  pun  mewujudkan undang-undang  Islam  bertulis  dan  diqonunkan.  Setakat  ini  terdapat  dua  naskhah undang-undang  Islam  Brunei  yang  diqonunkan.  Naskhah  Brunei  Darussalam terkenal  dengan  nama Hukum  Qonun  Brunei ,  mengandungi  96  muka  surat  dan boleh  didapati  di  Dewan  Bahasa  dan  Pustaka,  Brunei  Darussalam  dan  salinan untuk  rujukan  boleh  didapati  di  Muzium  Brunei,  Bil.,Ruj.A/BM/98/90.  Naskhah kedua  pula  terkenal  dengan  nama Undang-Undang  dan  Adat  Brunei  Lama  (Old Brunei  Law  and  Custom) mengandungi  68  muka  surat  dan  berada  dalam simpanan Muzium Sarawak. 3
Kandungan Hukum  Qonun  Brunei ini  jelas  mencakup  bidang  yang  luas dalam  perlaksanaan  hukum  syarac,  termasuk  hukum  hudud  dan  qisas. Hukum Qonun Brunei mengandungi kira-kira 47 Pasal yang mana semangat keseluruhan dan kandungan hukum ini adalah sesuai dengan hukum syara’. 4
Begitulah  seterusnya  perkembangan  undang-undang  Islam  di  Brunei sehinggalah  kedatangan  Inggeris  pada  abad  ke  19.  Mereka  telah  secara  halus memasukkan  budaya  dan  undang-undang  mereka  di  Brunei.  Mereka  telah memperkenalkan undang-undang mereka secara beransur-ansur atau berperingkat- peringkat.  Mereka  akan  membuat  perjanjian  dengan  pemerintah  itu  agar  setiap warganya  yang  melakukan  kesalahan  di  negara  itu  hendaklah  dihukum  dengan undang-undang  mereka,  bukan  dengan  undang-undang  negara  itu.  Di  Negara Brunei  Darussalam  “orang-orang  Inggeris  telah  membuat  perjanjian  pada  1856 dan 1888, dan antara lain kandungan perjanjian tersebut memberi kuasa mentadbir
2 Mahmud Saedon Awang Othman, Op. Cit. , hlm. 19.
3 Ibid. , hlm. 21.
4 Ibid., hlm. 22.
undang-undang  kepada  pihak  Inggeris.  Sebagai  contoh,  dalam  perjanjian  1856, Inggeris  diberi  kuasa  untuk  mengendalikan  kes-kes  yang  timbul  daripada pertikaian  dikalangan  rakyat  Inggeris  atau  yang  terjadi  di  antara  rakyat  Inggeris dengan rakyat asing di Brunei Darussalam.” 5
Menurut  silsilah  Raja-Raja  Brunei,  Brunei  mencapai  kegemilangannya sehingga sultan Brunei yang ke sembilan iaitu Sultan Hasan yang memerintah dari Tahun 1582 hingga 1598 Masehi. Selepas kemangkatannya Brunei beransur-ansur menjadi lemah sehinggalah Brunei menjadi kecil dan dinaungi oleh British secara rasminya melalui perjanjian pada Tahun 1906.
Walaupun isi perjanjian Kerajaan Brunei-Kerajaan British Tahun 1906 itu tidak  mencampuri  bidang  Ugama  Islam,  namun  melalui  penyusunan  undang- undang  pihak  British  telah  menyelitkan  juga  perkara  yang  berlawanan  dengan hukum  syara’.  Dengan  seBab  kebijaksanaan  penyalurannya,  tanpa  disedari maksud  yang  berlawanan  dengan  perjanjian  yang  telah  dimeteraikan  itu  tidak kelihatan. Apabila penyelewangan ini tidak menghadapi sebarang halangan maka perkembangannya pun terus menerus diusahakan dan rancangan untuk maksud itu satu  demi  satu  disusun  dan  dijalankan.  Kemudian  usaha  itu  pula  disebarkan melalui  pegawai-pegawai  kerajaan  dan  persekolahan.  Sebagai  misal,  arak  yang menjadi tegahan Islam dijadikan sajian dalam jamuan, dan undang-undang Islam diganti dengan undang-undang yang dicipta oleh manusia. Di samping itu, sesuatu yang dirancang disertai pula dengan penerangan untuk mempengaruhi jiwa orang ramai supaya memberi sokongan terhadap maksud itu. 6
Bagi  menghadkan  lagi  pemakaian  undang-undang  Islam,  Inggeris  telah mewujudkan  Mahkamah  Kadi  atau  Mahkamah  Syariah  yang  hanya  berbidang kuasa dalam hal keluarga Islam dan sedikit perkara Jinayah yang juga sebenarnya mempunyai  kaitan  kekeluargaan.  Undang-undang  ini  tidak  lengkap  dan setengahnya dimasukkan undang-undang Inggeris sendiri. Undang-undang ini jika dikaji  adalah  sukar  dilaksanakan  kerana  terlalu  banyak  lakuna  sehingga  hakim- hakim  dan  pengawai  undang-undang  terpaksa  merujuk  kepada  kitab-kitab  dan
5 Ibid., hlm.26.
6 Mohd.  Jamil  Al-Sufri, Perlaksanaan  Dasar  Negara  Melayu  Islam  Beraja ,  (Brunei: Pusat Sejarah Brunei, 1996), hlm. 1.
undang-undang lain. Keadaan ini tentu saja akan menimbulkan perlaksanaan yang berbeza.  Perkara  ini  boleh  diteliti  dalam  Akta  Majlis  Ugama  Islam  dan Mahkamah-Mahkamah  Kadi  yang  di  buat  pada  1955  yang  sebenarnya  adalah pengganti  kepada  undang-undang  sebelumnya.  Undang-undang  tersebut  hampir sama  dengan  undang-undang  negeri-negeri  di  Malaysia  sebelum  perubahan kepada  undang-undang  baru  yang  ada  sekarang.  Dengan  penubuhan  mahkamah tersebut  bertambah  berpengaruh  dan  kukuhlah  kedudukan  undang-undang Inggeris  dalam  melaksanakan  perancangannya  untuk  mengenepikan  undang- undang  Islam  agar  tidak  lagi  menjadi  undang-undang  asas  dan  utama  Negara Brunei  Darussalam  dan  dengan  cara  demikian  sempitlah  pemakainnya.  Natijah daripada  perancangan  Inggeris  ini,  undang-undang  Inggeris  mula  mengambil tempat undang-undang Islam di Brunei Darussalam ini. 7
Mahkamah  Kadi  yang  ditubuhkan  oleh  Inggeris  ini  hanya  dibenarkan mentadbir  dan  melaksanakan  undang-undang  Islam  yang  berkaitan  dengan perkara-perkara  kahwin,  cerai  dan  ibadat  (  khusus  )  saja.  Mahkamah  ini  juga hanya  diberi  kuasa  untuk  menjatuhkan  hukuman  yang  dendanya  tidak  lebih daripada sepuluh ringgit dan penjara tidak lebih 14 hari saja. 8
Daripada  kenyataan  tersebut  adalah  jelas  bidang  kuasa  Mahkamah  Kadi, sama  ada  Sipil  atau  Jinayah,  telah  disempitkan.  Dalam  kes-kes  Sipil  Mahkamah Kadi hanya mempunyai bidang kuasa mengenai undang-undang diri atau Personal Law  saja.  Dalam  kes-kes  Jinayah  hanya  mempunyai  bidang  kuasa  untuk menjatuhkan  hukuman  denda  tidak  lebih  daripada  sepuluh  ringgit  dan  penjara tidak  lebih  daripada  14  hari. 9 Annual  Report  on  The  State  of  Brunei  juga menyebutkan  beberapa  kes  ulang  bicara  diletakkan  dalam  bidang  kuasa  Residen Inggeris dalam Mahkamah Majistret Kelas 1. 10
Daripada kenyataan tersebut dapatlah dipahami yang Mahkamah Majistret Kelas 1 yang mana Residen Inggeris sendiri menjadi hakimnya adalah merupakan Mahkamah Ulang Bicara bagi Mahkamah Kadi. Ini bermakna, jika terdapat pihak-
7 Mahmud Saedon Awang Othman, Op. Cit., hlm. 28.
8 Annual Report on the State of Brunei, 1933,Cap XIII, T.F. Carey M.C.S., Singapore.
9 Mahmud Saedon Awang Othman, Op. Cit., hlm. 29.
10 Annual Report on The State of Brunei, 1933, Cap . X111.
pihak yang tidak berpuas hati terhadap keputusan atau hukuman Mahkamah Kadi, maka mereka boleh memohon kepada Mahkamah Ulang. Bicara dan permohonan tersebut  akan  didengar  dan  diputuskan  oleh  Residen  Inggeris  atas  kapasitinya sebagai  Hakim  Mahkamah  Permohonan.  Ini  bermakna  hakim  Inggeris  lebih berwibawa  dan  berkuasa  dalam  mengendalikan  kes-kes  yang  telah  diputuskan oleh Mahkamah Kadi. 11
Residen  Inggeris  juga  adalah  salah  seorang  daripada  Ahli  Majlis Mesyuarat.  Beliau  adalah  merupakan  Naib  Yang  Di  Pertua  Majlis.  Sebagai  ahli Badan  Penggubal  Undang-undang,  Residen  Inggeris  mempunyai  kuasa  yang cukup  untuk  ikut  serta  dalam  perbicaraan  (penggubalan)  mengenai  undang- undang  Islam,  atau  sekurang-kurangnya  memberikan  pendapat  tentang  sesuatu perkara  yang  berkaitan  dengan  undang-undang  Islam.  Kerana  itu  bukanlah  satu perkara  yang  menghairankan  apabila  beberapa  sistem  (prosedur)  yang  berasal daripada  sistem  undang-undang  Inggeris  telah  dapat  diserapkan  ke  Mahkamah Kadi.  Sebagai  contoh  ialah  prosedur  dalam  mahkamah.  Perkara  22,  Enakmen Mahkamah-Mahkamah  1908  menunjukkan  bahwa  tata  cara  dalam  Mahkamah Kadi  adalah  disusun  oleh  Residen  Inggeris.  Penyusunan  ini  dibuat  berdasarkan daripada tata cara mahkamah-mahkamah England. 12
Dalam  langkah  dan  usaha  yang  diambil  oleh  Inggeris  untuk  menyusun pentadbiran  undang-undang  Islam  di  Brunei  Darussalam,  Majlis  Mesyuarat Negeri,  telah  beberapa  kali  meluluskan  enakmem-enakmen  mengenainya,  di antaranya adalah :
a. Pada Tahun 1911 Majlis tersebut telah meluluskan Enakmen Undang-undang Agama  Islam  terkenal  dengan  “Muhammadans  Laws”.  Hampir  keseluruhan daripada  peruntukkan  dalam  undang-undang  ini  hanya  berkisar  mengenai kesalahan-kesalahan  mengenai  ibadat  dan  peraturan  keluarga  khususnya nikah dan cerai orang-orang Islam. 13
11 Mahmud Saedon Awang Othman, Loc. Cit .
12 Siti  Zaleha  Abu  Salim,  “Sistem  Kehakiman  Brunei  dan  Perbandingannya  dengan Sistem  Kehakiman  Islam”,  Tesis  untuk  memperolehi  sarjana  Pengajian  Islam,  Fakulti  pengajian Islam, Universiti Kebangsaan Malaysia, Bangi, Selangor, 1992, hlm. 103.
13 Laws of Brunei 1906-1930 , E. No. 1, of 1912, S.8.
b. Enakmen berkenaan dengan nikah cerai orang-orang  Islam diluluskan dalam Tahun 1913. Enakmen ini menyentuh peraturan pendaftaran  perkawinan dan penceraian,  sebagai  menyempurnakan  perlaksanaan  dan  pentadbiran kehendak  Muhammmadans  Laws  (1911).  Enakmen  ini  terkenal  dengan Muhammadan Marriages and Divorce Enactment. 14
Proses  penggubalan  pentadbiran  undang-undang  syara’  yang  terakhir sebelum  1959  (sebelum  Perlembagaan  Negeri  Brunei  1959)  berlaku  pada  Tahun 1945  melalui  enakmen-enakmen  Undang-Undang  Majlis  Ugama  Islam  dan Mahkamah-Mahkamah  Kadi.  Residen  Inggeris,  seperti  yang  disebutkan  dalam permulaan sebelum indeks undang-undang itu telah menjelaskan bahwa Undang- undang Majlis Ugama Islam dan Mahkamah-Mahkamah Kadi ini seperti berikut:
“Adalah  satu  undang-undang  kerana  menyatukan  undang-undang  Adat Istiadat  Melayu,  Mahkamah  Kadi,  perlembagaan  dan  pertubuhan  pihak- pihak yang berkuasa agama dan peraturan hal-ehwal ugama”.
Undang-undang Majlis Ugama Islam dan Mahkamah-Mahkamah Kadi ini walaupun  lebih  kemas  dan  teratur  jika  dibandingkan  dengan  enakmen-enakmen sebelumnya,  namun  ia  tidaklah  bermakna  hukum  syara’  dapat  dilaksanakan seperti  yang  dituntut  oleh  Islam.  Ia  masih  terbatas  dalam  skop  dan  prinsip  yang telah  ditetapkan  oleh  Inggeris  semasa  mereka  mula-mula  memperkenalkan penubuhan  Mahkamah  Kadi  dalam  Tahun  1908  yang  telah  berhasil  melahirkan dua sistem perundangan  dan dua sistem kehakiman  yang tidak seimbang, setaraf dan serasi.
Seperti  yang  telah  dijelaskan  di  antara  langkah  pertama  Residen  Inggeris di Brunei Darussalam ialah bertindak menyempitkan perundangan undang-undang Islam  dan  dalam  masa  yang  sama  Inggeris  melalui  Residennya  telah  membawa dan  memperkenalkan  beberapa  undang-undang  yang  telah  berkuatkuasa  dan dilaksanakan di beberapa buah tanah jajahannya seperti  India dan Negeri-Negeri Melayu  Bersekutu  dan  Negeri-Negeri  Selat,  seperti  undang-undang  kontrak, undang-undang keterangan dan qonun Jinayah.
14 Ibid., E. No. 2, of 1913.
Dalam  perkara  mengenai  “hukum  akad  nikah  orang-orang  Islam  telah diakui dalam Undang-Undang No.V Tahun 1880 dan dalam pindaannya. Undang- undang  itu  menghendaki  akad  nikah  dan  cerai  di  kalangan  orang-orang  Islam didaftarkan  dan  peraturan  diberikan  berkenaan  dengan  harta  wanita  bersuami. Orang-orang  yang  berkuasa  mendaftar  nikah  dan  cerai  ialah  Kadi  (dilantik  oleh Gabenor ), sementara permohonan terhadap keputusan-keputusannya boleh dibuat kepada  Pendaftar.  Kadi  berkuasa  menyiasat  hal-ehwal  perkawinan  dan menasihatkan pihak-pihak yang berkenaan dengan penyelesaian kewangan dalam perkara seperti  ini dan dia boleh dikatakan mempunyai  kuasa separa kehakiman. Suatu  pindaan  dibuat  dalam  Tahun  1923  (No.26,  1923).  Pindaan  ini menguatkuasakan  hukum  Islam  dalam  hal-hal  mengenai  perwarisan  harta  yang tidak diwasiatkan.

## 2. Bidang Kuasa Mahkamah Syariah
Seperti  yang  dimaklumi  dalam  sesuatu  kehakiman,  sesebuah  Mahkamah tidak akan dapat berbuat apa-apa tanpa adanya bidangkuasa sama ada berdasarkan jenis  kes  itu sendiri atau takat  jumlah kuasa  yang diberikan bagi  kes  yang boleh dijumlahkan.  Ini  biasa  disebut  sebagai  bidangkuasa  dalam  sesuatu  kes  yang hendak didengar atau dibicarakan.
Ketika  orang-orang  Inggeris  campur  tangan  dalam  pentadbiran  Negara Brunei  lebih-lebih  lagi  apabila  Brunei  telah  menerima  Residen  Inggeris,  mereka telah berjaya menyempitkan pemakaian Undang-Undang Islam dan merendahkan bidangkuasa Mahkamah Syariah.
Ini  bermakna  setelah  penempatan  Residen  Inggeris  berlaku,  di  antara langkah  awal  pihak  Inggeris  ialah  menubuhkan  mahkamah  yang  ditadbir mengikut sistem pentadbiran keadilan dan kehakiman Inggeris dalam Tahun 1906 Masehi,  iaitu  setelah Enakmen  No.  1,  Tahun  1906 diluluskan  mengenai  undang- undang penubuhan Mahkamah Sipil dan Kriminal yang diluluskan oleh Kebawah
Duli  Yang  Maha  Mulia  Paduka  Seri  Baginda  Sultan  dalam  Majlis  Mesyuarat Negeri. 15
Enakmen  Mahkamah  Sipil  dan  Kriminal  Tahun  1906 ini  kemudiannya diperbaharui melalui Enakmen Mahkamah-Mahkamah 1908 yang memperuntukkan penubuhan mahkamah-mahkamah berikut:
a. Mahkamah Residen.
b. Mahkamah Magistrate Kelas l.
c. Mahkamah Magistrate Kelas ll.
d. Mahkamah Magistrate Bumiputera.
e. Mahkamah Kadi.
Struktur  pentadbiran  dan  bidangkuasa  mal  dan  Jinayah  mahkamah- mahkamah  ini  juga  telah  dijelaskan  oleh Enakmen  Mahkamah-Mahkamah  No.  1 Tahun 1908. 16
Berikutan  daripada  penyerahan  Sabah  dan  Sarawak  kepada  Kerajaan Inggeris, sistem Mahkamah Brunei dan strukturnya pun disusun semula di bawah Sarawak,  North  Borneo  and Brunei  Courts Order in  Council dalam  Tahun 1951. Mahkamah-mahkamah  Residen  dan  Permohonan  yang  ditubuhkan  melalui Enakmen Mahkamah-Mahkamah 1908 dibatalkan. 17
Bagi  menggantikan  mahkamah-mahkamah  tersebut,  satu  mahkamah tertinggi  bagi  Sarawak,  Sabah  dan  Brunei  yang  terdiri  daripada  Mahkamah Permohonan  dan  Mahkamah  Tinggi  ditubuhkan.  Ini  menjadikan  susunan mahkamah-mahkamah pada masa itu seperti berikut:
a. Mahkamah  Agong  Sarawak,  Borneo  Utara  dan  Brunei  yang  terdiri  daripada Mahkamah Permohonan dan Mahkamah Tinggi.
b. Mahkamah Magistrate Kelas l.
c. Mahkamah Magistrate Kelas ll.
d. Mahkamah Magistrate Kelas lll.
e. Mahkamah Kadi.
15 Annual Report on the State of Brunei, 1906, hlm. 16.
16 Mahmud Saedon Awang Othman, Op. Cit. , hlm. 79-80.
17 Ibid.
Ini dijelaskan dalam law of Brunei Revised Edition 1951, Cap. 6, Courts. Mahkamah ini mengambil alih bidangkuasa Mahkamah Residen yang dihapuskan dengan adanya struktur baharu ini. 18
Kedudukan Mahkamah Kadi, bidangkuasa dan strukturnya sejak dari awal penubuhannya  dalam  Tahun  1906  hinggalah  ke  Tahun  1956  tidak  berubah walaupun  Mahkamah-Mahkamah  Sipil  menerima  perubahan  dan  kemajuan  pesat dalam  semua  aspek,  sehinggalah  selepas  Tahun  1956 Undang-Undang  Majlis Ugama Islam dan Mahkamah-Mahkamah Kadi 1955 dikuatkuasakan dan dengan itu  juga  kes-kes  permohonan  daripada  Mahkamah  kadi  tidak  lagi  didengar  di Mahkamah  Magistrate  Kelas  l  yang  mana  Residen  Inggeris  sebagai  hakimnya, tetapi  didengar  oleh  Jawatankuasa  Kehakiman  yang  bertindak  sebagai Jawatankuasa  Ulang  Bicara  dan  keputusannya  berkuatkuasa  setelah  mendapat perkenan  Kebawah  Duli  Yang  Maha  Mulia  Paduka  Seri  Baginda  Sultan  dalam Majlis Mesyuarat Ugama Islam. 19
Jadi  kesimpulannya,  ketika  bermulanya  campur  tangan  Inggeris  dalam perundangan  Negara  Brunei  “Mahkamah  Kadi  ini  pada  mulanya  adalah sebahagian daripada sistem kehakiman yang tunggal di Brunei Darussalam tetapi tarafnya  adalah  paling  rendah  selepas  Mahkamah  Bumiputera  dan  Mahkamah Permohonan bagi kes-kes yang diputuskannya ialah Mahkamah Magistrate Kelas l. Penubuhannya adalah kerana adanya petition daripada pihak Brunei Darussalam dalam Tahun 1906. Penubuhannya juga menjadi asas kepada wujudnya dua sistem perundangan  Sipil  dan  syarac,  dan  dua  sistem  pentadbiran  keadilan  dan mahkamah  iaitu  Mahkamah  Sipil  dan  Mahkamah  Syariah  yang  mana  dalam Tahun 1956 ia menjadi kenyataan. 20
Dengan  diluluskan  dan  dikuatkuasakan Akta  Majlis  Ugama  dan Mahkamah-Mahkamah  Kadi  1955, maka  Mahkamah  Kadi  telah  menerima perubahan  besar  iaitu  ia  sudah  tidak  merupakan  sebahagian  daripada  sistem  dan struktur  Mahkamah  Brunei.  Dengan  itu  juga  kes-kes  permohonan  daripada
18 State of Brunei Annual Report , 1955, hlm. 127.
19 Ibid., hlm. 80. Lihat juga Brunei, Akta majlis Ugama Islam dan Mahkamah-Mahkamah Kadi, 1955, Penggal 77, Bab (sekseyn) 49.
20 Ibid., hlm. 81.
Mahkamah Kadi tidak lagi didengar oleh Mahkamah Magistrate Kelas l. Dengan ini  juga  maka  wujudlah  dua  sistem  perundangan  iaitu  Sipil  dan  syarac  dan  dua sistem pentadbiran keadilan iaitu  Mahkamah  Sipil  terdiri daripada tiga peringkat iaitu  Mahkamah  Rendah,  Mahkamah  Tinggi  dan  Mahkamah  Ulang  Bicara  dan satu lagi iaitu Mahkamah Kadi.
Dengan  itu  lahirlah  Mahkamah  Kadi  yang  rendah  tarafnya,  terhad bidangkuasanya  dan  mengahadapi  serba  kekurangan  dan  kelemahan  yang  perlu diatasi dan dikemaskinikan. 21
Semasa  penyemakan  semula Undang-Undang  Brunei  (Revision  Laws  of Brunei) dalam  Tahun  1984, Undang-Undang  Majlis  Ugama  Islam  dan Mahkamah-Mahkamah  Kadi  1955, No.  20  telah  juga  turut  disemak  semula  dan telah  mengalami  beberapa  pindaan  kecil,  di  samping  menukar  namanya  kepada Akta  Majlis  Ugama  dan  Mahkamah-Mahkamah  Kadi  Penggal  77. Berdasarkan kehendak akta ini struktur Mahkamah-Mahkamah Kadi telah telah dirombak dan disusun semula iaitu terdiri daripada:
1) Mahkamah-Mahkamah Kadi
2) Mahkamah Kadi Besar
3) Jawatankuasa Kehakiman
Mahkamah  Kadi  dikendalikan  oleh  Kadi  dan  Mahkamah  Kadi  Besar dikendalikan  oleh  Kadi  Besar  dan  Timbalan  Kadi  Besar.  Jawatankuasa Kehakiman  dipengerusikan  oleh  Mufti  Kerajaan.  Jawatankuasa  Kehakiman ditubuhkan berdasarkan  Bab 44 dari akta tersebut dan dianggotai oleh dua orang ahli biasa dan beberapa orang ahli tambahan.
Setiap permohonan daripada Mahkamah Kadi Besar atau Mahkamah Kadi hendaklah  dikemukakan  kepada  Kebawah  Duli  Yang  Maha  Mulia  Paduka  Seri Baginda  Sultan  dalam  Majlis  Mesyuarat  Ugama.  Walaupun  permohonan dikemukakan  kepada  baginda,  baginda  tidaklah  semestinya  mendengar  sendiri perbicaraan permohonan itu. Baginda boleh memerintahkan perbicaraan didengar oleh  Jawatankuasa  Kehakiman.  Walaupun  Jawatankuasa  Kehakiman  ini  atas
21 Ibid. , hlm. 81-82.
perintah  baginda  boleh  mendengar  kes-kes  ulang  bicara  namun  keputusan muktamadnya adalah terserah kepada baginda untuk menentukannya. 22
Bagi mengemaskinikan lagi Mahkamah Syariah, Brunei Darussalam telah mewujudkan Perintah  Darurat  (Mahkamah-Mahkamah  Syariah),  1998 yang berkuatkuasa  pada  1hb.  Muharram  1422  Hijriah  bersamaan  26hb.  March  2001 Masehi  yang kemudiannya disebut Akta Mahkamah-Mahkamah Syariah Penggal 184 dari Undang-Undang Brunei. Dalam Bab 6 akta tersebut telah menyebutkan:
1) Adalah  dengan  ini  ditubuhkan  Mahkamah-Mahkamah  Syariah  yang  terdiri daripada Mahkamah-Mahkamah Rendah Syariah, Mahkamah Tinggi Syariah dan  Mahkamah  Permohonan  Syariah  dengan  bidangkuasa,  kuasa-kuasa, kewajipan dan autoriti sebagaimana yang diberi dan dikenakan oleh Perintah ini dan oleh sebarang undang-undang bertulis yang lain.
2) Mahkamah-Mahkamah  Rendah  Syariah,  Mahkamah  Tinggi  Syariah  dan Mahkamah  Permohonan  Syariah  hendaklah  mempunyai  bidangkuasa  di seluruh Negara Brunei Darussalam.
3) Dengan  tidak  menghiraukan  ceraian  (2),  Mahkamah-Mahkamah  Syariah hendaklah  mempunyai  bidangkuasa  Jinayah  terhadap  kesalahan  yang dilakukan di luar Negara Brunei Darussalam oleh warganegara atau penduduk tetap Negara Brunei Darussalam. 23
Dengan wujudnya Bab 6 dari akta ini struktur Mahkamah Syariah menjadi berubah  dan  selari  dengan  Mahkamah  Sipil.  Iaitu  wujud  tiga  peringkat mahkamah:
a. Mahkamah Permohonan Syariah.
b. Mahkamah Tinggi Syariah.
c. Mahkamah Rendah Syariah.
Ini  dijelaskan  dalam  ceraian  (1).  Selain  dari  itu  juga  ceraian  tersebut menyebut  tentang  bidangkuasa,  kuasa-kuasa,  kewajipan  dan  autoriti  mahkamah- mahkamah tersebut secara umum berdasarkan kepada  yang diberi dan dikenakan oleh  akta  tersebut  dan  sebarang  undang-undang  bertulis  yang  lain.  Ini  bermakna
22 Lihat Bab 49, Akta Majlis Ugama Islam dan Mahkamah-Mahkamah Kadi.
23 Brunei, Akta Mahkamah-Mahkamah Syariah 1998 Penggal 184, Bab 6.
Mahkamah  Syariah  tidak  diberi  bidangkuasa  asal  (secara  menyeluruh).  Ia  terikat dengan apa  yang diberi oleh akta ini dan juga undang-undang bertulis  yang lain. Walaubagaimanapun  secara  praktiknya  undang-undang  bertulis  yang  memberi kuasa kepada Mahkamah Syariah semakin bertambah dengan wujudnya Perintah Pengangkatan  Kanak-Kanak  Dalam  Islam,  2001 yang  memberi  kuasa  kepada Mahkamah  Syariah  mendengar  permohonan  dan  kes-kes  yang  berkaitan  dengan anak angkat yang melibatkan salah satu pihak beragama Islam. 24 Perintah ini telah dikuatkuasakan  dan  telah  berjalan.  Sebelum  ini  kes-kes  mengenainya  didengar oleh Mahkamah Sipil. Selain dari itu ialah Perintah Pemegang Pajak Gadai 2002 yang dikenakan untuk semua orang tanpa mengira agama. 25 Perintah ini memberi kuasa kepada Mahkamah Syariah mendengarnya dan menghalang mahkamah lain mendengarnya, 26 seperti juga Perintah Pengangkatan Kanak-Kanak Dalam Islam, 2001 .  Ini  memberi  harapan  yang  baik  kepada  Mahkamah  Syariah  dari  segi perluasan  bidangkuasa.  Lebih  mencerahkan  lagi  harapan  ini  apabila  Kebawah Duli  Yang  Maha  Mulia  Paduka  Seri  Baginda  Sultan  menitahkan  penyatuan Mahkamah  Syariah  dan  Mahkamah  Sipil  di  bawah  satu  pentadbiran  pada  Juli 2002  iaitu  dibawah  jabatan  baru  Jabatan  Kehakiman  Negara,  Jabatan  Perdana Menteri.  Skim-skim  perkhidmatan  kedua-kedua  mahkamah  juga  mempunyai persamaan dan diselaraskan mana-mana perkara yang belum selaras. Begitu juga tiada  pertindihan  bidangkuasa.  Ini  bermakna  taraf  Mahkamah  Sipil  dan Mahkamah  Syariah  adalah  sama.  Walaubagaimanapun  dari  segi  perlaksanaan sistem  pula  ia  masih  dibuat  secara  berasingan  dimana  Mahkamah  Sipil  dengan bidangkuasanya  tersendiri  dan  Mahkamah  Syariah  pula  dengan  bidangkuasanya sendiri.
Apabila  kita  perhatikan  ceraian  (2)  Bab  tersebut  adalah  jelas  ia  memberi kuasa  kepada  semua  peringkat  Mahkamah  Syariah  mendengar  dan  memutuskan sesuatu  kes  bagi  seluruh  Negara  Brunei  Darussalam.  Ini  berbeza  dengan peruntukan Akta  Majlis  Ugama  Islam  dan  Mahkamah-Mahkamah  Kadi  1955 semakan 1984 Bab 45 (1) yang dikuatkuasakan sebelum ini di mana akta tersebut
24 Brunei, Perintah Pengangkatan Kanak-Kanak Dalam Islam, 2001, Bab 5.
25 Ibid., Perintah Pemegang Pajak Gadai, 2002, Bab 5.
26 Ibid, Bab 6.
yang  memberi  kuasa  kepada  Kebawah  Duli  Yang  Maha  Mulia  Sultan  melantik kadi-kadi  berdasarkan  kawasan-kawasan  tertentu  yang  secara  praktiknya  dilantik berdasarkan daerah iaitu Kadi Daerah. 27
Ceraian  (3)  pula  memberi  kuasa  kepada  Mahkamah  Syariah  mendengar dan membicarakan kes-kes Jinayah syariah yang dilakukan oleh warganegara atau penduduk tetap Negara Brunei Darusslam di luar Negara Brunei Darussalam. Ini tidak disebut dalam AKMUDMMK.

## Perlaksanaan Undang-Undang Islam Secara Menyeluruh
Islam  adalah  Ugama  Rasmi  Negara  Brunei  Darussalam.  Ugama  selain ugama  Islam  boleh  diamalkan  di  mana-mana  bahagian  Negara  Brunei Darussalam. Perkara ini sudah pun berjalan sejak Islam datang di Negara Brunei Darussalm. Begitu sistem negara yang disebut sebagai Melayu Islam Beraja sudah diamalkan  di  negara  ini  turun  temurun  dan  sangat  serasi  dengan  rakyat  dan penduduk yang tinggal di Negara ini. Oleh kerana itu usaha pengukuhannya telah dibuat melalui Perlembagaan Brunei.
Perlembagaan  Negara  Brunei  Darussalam  mencatatkannya  dalam Bahagian (II) Perkara 3 ceraian (1), (2), (3) dan (4) seperti berikut:
(1) Ugama  rasmi  bagi  Negara  Brunei  Darussalam  adalah  Ugama  Islam. Tetapi  ugama-ugama  lain  boleh  diamalkan  dengan  aman  dan sempurna oleh mereka yang mengamalkannya.
(2) Ketua ugama rasmi bagi Negara Brunei Darussalam  adalah Kebawah Duli  Yang  Maha  Mulia  Paduka  Seri  Baginda  Sultan  dan  Yang  Di- Pertuan.
(3) Majlis  Ugama  Islam  adalah  badan  yang  bertanggungjawab  untuk menyembahkan nasihat ke hadapan majlis Kebawah Duli Yang Maha Mulia  Paduka  Seri  Baginda  Sultan  dan  Yang  Di-Pertuan  mengenai semua perkara yang berhubung dengan Ugama Islam.
(4) Bagi  maksud  Perkara  ini,  Kebawah  Duli  Yang  Maha  Mulia  Paduka Seri  Baginda  Sultan  dan  Yang  Di-Pertuan  boleh,  setelah  berunding dengan Majlis Ugama Islam, tetapi tidak semestinya mengikut nasihat Majlis Ugama Islam itu, membuat undang-undang mengenai perkara- perkara yang berhubung dengan Ugama Islam. 28
27 Brunei, Akta  Majlis  Ugama  dan  Mahkamah-Mahkamah  Kadi  Penggal  77semakan 1984, bab 45 (1).
28 Dokumen-Dokumen  Perlembagaan,  Jabatan  Percetakan  Kerajaan,  Jabatan  Perdana Menteri. November 2008. hlm. 48.
Mengenai  dengan  tafsiran  “Ugama  Islam”  itu,  dalam  Perlembagaan tersebut di Bahagian (I) Perkara 2 ceraian (1) tercatat seperti berikut:
“Ugama  Islam”  bermakna  Ugama  Islam  menurut  Ahli  Sunnah  Waljemaah mengikut mazhab Shafi’e”. 29

## 1. Dasar Pemerintahan
Berdasarkan  kepada  peruntukan  Perlembagaan  tersebut  Brunei  terus melaksanakan serta memelihara ajaran-ajaran Islam menurut Aqidah Ahli Sunnah Wal-Jema’ah  sebagai  suatu  cara  hidup  yang  lengkap  lagi  sempurna  dan  menjadi dasar  pentadbiran  kerajaan  sehingga  Brunei  akan  kekal  buat  selama-lamanya menjadi  Negara  Melayu  Islam  Beraja,  sebagaimana  yang  tercatat  dalam Pemashoran Kemerdekaan Negara Brunei Darussalam 1 Januari 1984.
Dalam  rangka  perlaksanaan  perlembagaan  tersebut  beberapa  langkah penting telah lama dilaksanakan dan terus berjalan dan dipergiatkan seperti:
a. Aqidah  Ahli  Sunnah  Wal-Jema’ah  diajarkan  di  sekolah  dan  disebarkan kepada  orang  ramai,  dan  masyara’at  Islam  Brunei  dibimbing  dan  dikawal supaya  mereka  tidak  akan  diracuni  oleh  fahaman-fahaman  yang  lain  dari fahaman Ahli Sunnah Wal-Jema’ah. Sekarang telah ditubuhkan satu institusi khusus  bagi  memperkukuh akidah umat  Islam di Brunei  dengan nama Pusat Pengkajian  Kefahaman  Ahli  Sunnah  wal  Jema’ah  selain  daripada  Bahagian Penguatkuasaan Akidah.
b. Kewujudan  Majlis  Ugama  Islam  yang  mengawal  semua  perkara  yang berhubung  dengan  Ugama  Islam  yang  merupakan  pembantu  dan  penasihat Kebawah  Duli  Yang  Maha  Mulia  Sultan  sebagai  Ketua  Ugama  Negara Brunei di dalam hal yang berhubung dengan ugama.
c. Fatwa mengenai isu-isu adalah menurut mazhab Syafi’e, walaubagaimanapun dalam  keadaan  tertentu  boleh  juga  memakai  tiga  mazhab  yang  lain  iaitu Hanafi,  Hanbali  dan  Maliki  jika  didapati  perkara  itu  mendatangkan  lebih maslahat kepada ummat Islam.
29 Ibid ., hlm. 40 - 41
d. Usaha  Islamisasi  undang-undang  biasa  (Sipil)  giat  dilaksanakan  dengan mendatangkan  seorang  Pakar  Undang-Undang  Islam  dari  Pakistan  dan kemudiannya  di  bantu  lagi  oleh  seorang  Pakar  undang-undang  Islam  dari Brunei sendiri.

## 2. Perintah Qonun Hukuman Jinayah Syariah
Sejak kemasukan Islam, Sultan-Sultan Brunei telah mengembangkan Islam di  Brunei  Darussalam  dan  juga  di  daerah-daerah  rantau  ini.  Mereka  juga  telah melaksanakan  undang-undang  Islam  secara  berperingkat-peringkat  sehinggalah undang-undang Islam ini menjadi undang-undang dasar di Brunei Darussalam. 30
Tetapi  apabila  Inggeris  mulai  campur  tangan  di  dalam  kerajaan  Brunei Darussalam, Undang-Undang  Jinayah  Islam  atau Syariah  yang terpakai  sehingga pada  masa  ini  adalah  sangat  terhad  hanya  kepada  kes-kes  khalwat,  zina,  minum minuman  memabukkan  dan  sebagainya  yang  kesemuanya  berdasarkan  hukuman ta’zir saja. Jinayah-Jinayah lain seperti mencuri, membunuh, merompak merogol dan  sebagainya  tidak  termasuk  di  bawah  bidangkuasa  Mahkamah  Syariah  atau tidak  disebut  Jinayah  Syariah  sehingga  menimbulkan  tanggapan  dan  fahaman bahwa  Jinayah  Syariah  itu  hanyalah  khalwat,  zina,  meminum  minuman memabukkan  dan  sebagainya  yang  disebut  dalam  undang-undang  berkenaan. Kesalahan-kesalahan  lain  yang  di  bawah  bidangkuasa  Mahkamah  Sipil  seolah- olah  tidak  ada  di  dalam  undang  Jinayah  Islam.  Dalam  konteks  ini  KDYMM Sultan telah menitahkan:
“Negara  Brunei  Darussalam  adalah  sebuah  negara  tua,  menjadi  Negara Islam  semenjak  dari  sultan  pertamanya  lagi,  Sultan  Muhammad  Syah, Tahun 1363-1402 M, sekitar sebelum 200  Tahun setelah zaman  Baginda, Brunei mulai menggubal undang-undangnya sendiri yang dikenali sebagai "Hukum Qonun Brunei."
Undang-undang  ini  dipercayai  telahpun  ditulis  pada  zaman  pemerintahan Sultan  Muhammad  Hassan,  Tahun  1582-1598  M  dan  sempurna dilaksanakan  serta  dikuatkuasakan  dalam  zaman  pemerintahan  Sultan Abdul  Jalilul  Akbar,  Tahun  1598-1659  dan  diteruskan  lagi  sebagai
30 Haji  johar  bin  Haji  Muhamad, Pembubaran  Perkahwinan  Dalam  Perintah  Darurat (Undang-Undang Keluarga Islam), 1999 Brunei Darussalam dan Hukum Syarak, (Brunei: Dewan Bahasa dan Pustaka, 2010), hlm. 3.
menjunjung  wasiat  daripada  Sultan  Abdul  Jalilul  Akbar  oleh  anakanda Baginda, Sultan Abdul Jalilul Jabbar Tahun 1659-1660.
Ini  menunjukkan  Hukum  Qonun  Brunei  pernah  menjadi  undang-undang dasar  kepada  Brunei  dalam  makna  undang-undang  ini  telah  pernah berjalan  dengan  luasnya  di  Negara  Brunei  Darussalam  sehingga  sampai kepada  kedatangan  dan  campurtangan  Inggeris  kemudian  ini  turut  diakui oleh orang Inggeris sendiri yang datang ke Brunei pada 1871 M.
Apa  dia  kandungan  Hukum  Qonun  Brunei  itu?  Menurut  para  pengkaji  ia adalah  berasaskan  undang-undang  Islam  di  samping  terdapat  unsur undang-undang  adat  Melayu.  Ia  terdiri  daripada  lebih  40  Pasal  dan  lebih separuh  adalah  mengandungi  unsur-unsur  Islam  antaranya  termasuk  juga Undang-Undang  Jinayah  Syara’.  Mengenai  perkara  undang-undang  ini, Beta  telahpun  memperkenankan  penubuhan  sebuah  jawatankuasa  yang diberi  nama  Jawatan  kuasa  mensesuaikan  undang-undang  Dengan Kehendak Ugama tertubuh dari Tahun 1980 lagi, sudah berlalu 30 Tahun usianya.
Di  dalam  satu  munasabah,  Beta  pernah  bertitah  bunyinya  "Dengan  rasa keimanan  yang  bulat  terdapat  peraturan  dan  undang-undang  Allah,  maka Beta  telah  memperkenankan  penubuhan  mahkamah-mahkamah  syariah sehingga  ke  tahap  setinggi-tingginya,  bagi  menangani  bukan  saja pentadbiran  undang-undang  keluarga  malahan  juga  di  ketika  yang  sesuai dan  munasabah  akan  juga  mengendalikan  Qonun  Jinayah  Islam  (Islamic Criminal  Act)  selengkapnya,  sebagaimana  yang  dituntut  oleh  Allah Ta'ala”. 31
Usaha  awal  ke  arah  memertabatkan  undang-undang  Islam  secara keseluruhan  ialah  melalui  penyesuaian  undang-undang  negara  yang  ada  dengan kehendak  ugama  atau  Hukum  Syara’.  Perkara  ini  juga  telah  disebut  dalam  titah Baginda:
“Yang  Sipil  saja  kita  sudah  banyak  menyesuaikan  dengan  kehendak ugama, lagipun bukan semua Sipil itu bertentangan dengan syara’. Mana- mana  yang  tidak  bertentangan  dengan  syara’  kita  kekalkan  ia,  sementara yang bertentangan saja kita sesuaikan dengan kehendak syara’”. 32
Oleh  kerana  itu  atas  dasar  kesedaran  dan  tanggungjawab  yang  tinggi Baginda menegaskan:
“Hadir  beta  di  Persidangan  Majlis  Ugama  Islam  pagi  ini  adalah  selaku hamba  Allah  yang  dilantik  menjadi  raja  dan  kepala  negara  serta  ketua kerajaan  bagi  Negara  Brunei  Darussalam.  Selaku  raja,  kepala  negara  dan
31 Titah ketika KDYMM di Persidangan Majlis  Ugama Islam Brunei (MUIB) di Dewan Majlis Mesyuarat Negara, 15 Maret 2011.
32 Ibid.
juga  ketua  kerajaan  Beta  adalah  bertanggungjawab  di  hadapan  Allah bersama  dengan  para  pembantu  Beta  dalam  Negara  dan  dalam  kerajaan. Maka  atas  asas  inilah  apa-apa  jua  yang  akan  Beta  luahkan  pada  pagi  ini adalah  demi  untuk  mencari  keredaan  Allah  jua,  tidak  ada  yang  lain daripada itu”. 33
Lalu  kemudian  Baginda  menjelaskan  lagi  apa  sebenarnya  yang  dimaksud titah tersebut:
“Dua  sistem  perundangan  dan  dua  sistem  kehakiman  dengan  berlakunya campurtangan  Inggeris  dan  seterusnya  menjadi  kuasa  penaung  di  Brunei telah  menjadikan  perundangan  di  Brunei  turut  mengalami  perubahan, dengan  Undang-Undang  Islam  yang  luas  dan  menyeluruh  tadi  telah disempitkan menjadi cuma tinggal Undang-Undang Mal dan Keluarga saja berbanding  Mahkamah  Sipil  yang  ditubuhkan  oleh  Inggeris  mempunyai bidang kuasanya yang lebih luas dan natijah daripada ini Brunei sekarang telah mewarisi dua sistem perundangan dan dua sistem kehakiman, syara’ dan Sipil”. 34
Dan  juga  Baginda  mempersoalkan  pula  adakah  memadai  keadaan  yang sedemikian itu:
“Bagaimanapun,  bagi  perundangan  dan  kehakiman  syara’  yang  ada  ini, sudahkah  ia  memenuhi  semua  tuntutan  syara’  mengenainya?  Jika  belum, persoalan  kita  ialah  Negara  ini  adalah  Negara  Islam,  rajanya  juga  Islam, majoriti  rakyatnya  Islam  dan  kuasa  memerintah  juga  di  tangan  orang Islam.
Atas  kedudukan  seperti  ini  dari  segi  tuntutan  syara’  apakah  kita  sudah boleh  menganggap  yang  diri  kita  ini  telah  memenuhi  tuntutan  tersebut khasnya dalam bidang perundangan.
Apakah  kita  sudah  boleh  berpuas  hati  untuk  menganggap  bahwa  kita  ini telah  memenuhi  tuntutan  syara’  sehingga  tidak  perlu  lagi  risau  akan tuntutan atau dituntut atau disoal oleh Allah di kemudian hari kelak?
Dalam  makna  apakah  kita  sudah  layak  untuk  menganggap  diri  kita  boleh terlepas dari risiko pahit seperti yang disebut oleh Al-Quran, Firman Allah Ta'ala:  Surah  Al-Ma'idah  Ayat  44  tafsirnya,  "Barangsiapa  yang  tidak menghukum  dengan  apa  yang  diturunkan  oleh  Allah  dalam  makna mengingkarinya maka mereka itu adalah orang-orang kafir."
Surah Al-Ma'idah Ayat 45 tafsirnya, "Barangsiapa yang tidak menghukum dengan  apa  yang  telah  diturunkan  oleh  Allah  maka  mereka  itu  adalah orang-orang yang zalim."
33 Ibid.
Surah Al-Ma'idah Ayat 47 tafsirnya, "Barangsiapa yang tidak menghukum dengan  apa  yang  telah  diturunkan  oleh  Allah  maka  mereka  itu  adalah orang-orang yang fasik."
Apakah  kita  sudah  boleh  berpuas  hati  dan  yakin  bahwa  kita  dalam kedudukan sekarang ini akan dapat terlepas daripada amaran-amaran Allah itu?
Dengan  segala  kejujuran  terhadap  Allah,  kita  rasanya  belumlah  dapat membuat  pengakuan  berpuas  hati  memandangkan  kita  sekarang  baru memiliki  akta  undang-undang  biasa  saja  tanpa  belum  lagi  secara  khusus memiliki akta undang-undang Jinayah syariah.
Tidakkah  dengan  kedudukan  kita  seperti  ini  kita  masih  saja  diambang harus  untuk  menerima  akibat  buruk  seperti  yang  disebut  oleh  ayat-ayat tersebut di atas kerana kita dalam perkara perundangan hanya baru masih memenuhi  sebahagian  saja  tuntutan  syara’  sementara  sebahagiannya  lagi belum.
Walhal  di  sana  ada  peringatan  Allah  dalam  Surah  Al-Baqarah  Ayat  85 tafsirnya, "Adakah patut kamu hanya akan percaya kepada sebahagian dari isi  kitab  Allah  dan  mengingkari  sebahagian  yang  lain.  Maka  tiadalah balasan bagi sesiapa yang berbuat demikian itu di antara kamu melainkan hanyalah  kehinaan  ketika  hidup  di  dunia  jua  dan  pada  hari  kiamat  pula akan  ditolak  ke  dalam  azab  seksa  yang  sangat  berat,  dan  ingatlah  Allah sesekali tidak lalai dengan apa-apa yang kamu lakukan." 35
Keseriusan  Baginda  dalam  melaksanakan  undang-undang  Jinayah  Islam ini semakin terserlah lagi apabila Baginda mengulangi lagi perkara tersebut pada 10 Oktober 2011 ketika mengadakan Mesyuarat Khas Majlis Ugama Islam Brunei dengan titahnya:
“….  bahwa  sejak  sekian  lama  lagi  negara  telah  mengguna  pakai  dua bentuk mahkamah tersebut dengan hanya satu tujuan iaitu untuk pengawal kemaslahatan dan cara menegakkan keadilan.
Tambahan lagi, negara juga mempunyai cara yang cantik iaitu mana-mana undang-undang  Sipil  yang  bertentangan  dengan  syara’  akan  disesuaikan dengan kehendak syara’ di samping memahami bahwa bukan semua Sipil itu bertentangan dengan syara’.
Barangkali  cara  ini  jarang  ada  di  mana-mana  jika  ia  benar  maka  kitalah yang terulung.
Undang-undang adalah satu ilmu dan sistem yang tulen, ia amat indah dan pasti  disukai  apabila  dipahami  namun  sebaliknya  akan  buruk  dan  dibenci jika  tidak  dipahami,  seperti  kedudukan  undang-undang  Jinayah  syara’ (Islamic Criminal Act) kalau orang memahaminya, ia adalah paling indah dan terbaik.
35 Titah ketika KDYMM di Persidangan Majlis  Ugama Islam Brunei (MUIB) di Dewan Majlis Mesyuarat Negara, 15 Maret 2011.
Bagaimana  tidak  paling  indah  dan  terbaik  sedang  ia  adalah  datang daripada Allah Ta'ala, penciptanya ialah Allah bukan manusia”. 36
Baginda  dengan  penuh  keyakinan  menjelaskan  tentang  undang-undang Islam ini dan seterusnya mahu ianya secepatnya dilaksanakan. Titah Baginda:
“Jelas, begitu rasional mengenai undang-undang Allah ini tetapi oleh kerana  orang  tidak  mahu  memahaminya  maka  undang-udang  itu  dilihat sebagai  buruk  dan  menakutkan.  Justeru  itu  kita  yang  telah  diberikan hidayat  oleh  Allah  yang  telah  pun  nampak  dengan  jelas  akan  keindahan undang-undang  Allah  itu  maka  janganlah  berlambat-lambat  lagi,  rebutlah kurnia hidayah itu dengan langkah positif dan bukan ditunggu lama-lama sampai makanan jadi bangas. 37
"Apakah  lagi  yang  akan  ditunggu,  bangunan  mahkamah  sudah  ada tersergam  megah,  orang-orang  pandai  pun  sudah  ramai  dan  negara  juga sudah  merdeka.  Hendak  ditunggu  apa  lagi.  Hakim-hakim  syarie  sudah ramai diketuai oleh ketua hakim syarie. Mereka itu semuanya berkelulusan belaka,  berbanding  dengan  era  50an  membawa  kepada  60an  dahulu.
Pehin-pehin Khatib pun turut jadi hakim atau pengapit hakim”.
Berdasarkan titah tersebut Baginda sangat-sangat berharap supaya undang- undang tersebut diselesaikan secepatnya supaya dapat dilaksanakan.
Dalam  rangka  menuju  ke  arah  merealisasikan  Undang-Undang  Jinayah Islam,  Mahkamah  Syariah  telah  mengambil  langkah  awal  bagi  memberi kefahaman masyara’at dengan menganjurkan Seminar Antarabangsa Perundangan Islam,  pada  12-14  Oktober  2011  dengan  tema  Ke  Arah  Pelaksanaan  Undang- Undang Syariah’.

## Penanganan Isu-isu Sosial Melalui Konsep Syariah
Seperti yang yang dianjurkan Islam sikap berbaik dengan semua negara di seluruh  dunia  adalah  menjadi  dasar  negara  Brunei  Darussalam  atas  asas  saling menghormati dan saling membantu antara negara. Oleh kerana itu Negara Brunei Darussalam  telah  menyertai  pelbagai  pertubuhan  antarabangsa  dimulai  daripada Pertubuhan  Bangsa-Bangsa  Bersatu  atau  PBB  di  mana  KDYMM  Sultan  telah dengan  jelasnya  mengisytiharkan  Negara  Brunei  Darussalam  adalah  sebuah
36 Titah ketika KDYMM pada Mesyuarat Khas Majlis Ugama Islam Brunei, 10 Oktober 2011.
37 Ibid.
Negara  Islam  ketika  bertitah  di  PBB.  Setelah  itu menyertai  pertubuhan  ASEAN, OIC dan lain-lain.  Ini  adalah di  antara langkah bijak bagi  menjalin persahabatan dan mengelakkan permusuhana dengan mana-mana negara dan sebagai satu usaha kearah keamanan yang dituntut Islam dan menjaga kepentingan ugama agar tidak diganggu  gugat  oleh  mana-mana  pihak  kerana  dengan  adanya  perjanjian  bagi saling menghormati akan dapat menjamin keamanan dan kestabilan negara. Selain daripada  itu  dalam  rangka  menjamin  kepentingan  ugama  dan  rakyat  serta keamanan negara beberapa dasar dalam negeri telah dilaksanakan bagi mengatasi pelbagai masalah seperti gejala-gejala sosial isu hukuman mati.
Gejala sosial itu sendiri merupakan perkara yang menjadi masalah global. Penyalahgunaan  dadah  merupakan  isu  sosial  yang  sangat  menakutkan  kerana kesannya yang sangat buruk. Perbuatan mencuri, merompak dan membunuh tetap masih  banyak  berlaku.  Begitu  juga  dalam  konteks  negara  Islam,  kesan  negatif perbuatan  sumbang  seperti  zina,  khalwat,  penderaan  dan  lain-lainnya  tetap  juga masih  berlaku  seiring  dengan  kemajuan  yang  dicapai,  malah  seiring  dengan kesedaran berugama. Ia perlu diatasi.
Penyelesaian  yang  dikemukakan  biasanya  adalah  melalui  pendidikan termasuklah  ceramah,  jerayawara  ( roadshow) memberi  kefahaman  kepada golongan  sasaran  dan  sebagainya.  Selain  daripada  itu  undang-undang  yang  ketat dan hukuman yang berat juga diwujudkan bagi mengatasi masalah ini.
Di Negara Brunei Darussalam perundangan bagi mengatasi penyalahgunaan  dadah  (narkoba)  telah  dikuatkuasakan  sehingga  membawa kepada  hukuman  mati  ke  atas  pengedar  dadah  dengan  jumlah  yang  tertentu.  Ini bertujuan  bagi  mengelak  atau  mengurangkan  kesan  buruk  yang  lahir  daripada penggunaan  dadah.  Ini  sesuai  dengan  kaedah  fiqh  bagi  menghapuskan kemudaratan لازي  رارضلا Maksudnya: Kemudaratan  mesti  dihapuskan, yang berdasarkan kepada hadith riwayat Ibn Abbas, Rasulullah Saw bersabda:
رارض لاو ررض لا “Tiada mudarat dan tidak memudaratkan”.
Begitu  juga  dalam  konteks  menolak  kemudaratan  atau  menolak kemaksiatan  dengan  Jinayah  merusakkan  akal  yang  perlu  dijaga  menurut
pandangan  Islam  berdasarkan  penjagaan  terhadap  lima  perkara  iaitu;  Ugama, nyawa, akal, keturunan dan harta. Oleh kerana itu hukuman ini dipertahankan.
Kesalahan-kesalahan lain seperti mencuri, merompak dan membunuh serta perbuatan  sumbang  seperti  zina,  khalwat,  penderaan  dan  lain-lainnya  telah dkenakan  hukuman  yang  diperkirakan  akan  lebih  berkesan  sesuai  dengan kehendak maqasid syariah, malah ketetapan daripada Allah melalui kitabNya dan sunnah  baginda  Rasulullah  s.a.w.  Ijma’  dan  qias.  Inilah  dilaksanakan  Brunei melalui  Perintah  Qonun  Hukuman  Jinayah  Syariah  yang  telah  diwartakan  dan akan mula dilaksanakan secara berperingkat enam bulan selepas diwartakan.
Pengharaman kemasukkan minuman memabukan telah lama dilaksanakan dalam erti tidak dibenarkan penjualan minuman memBabukkan di negara Brunei Darussalam.  Begitu  juga  tidak  dibenarkan  membawa  masuk  minuman memabukan melainkan oleh mereka yang bukan Islam dengan kadar yang terhad saja. Ini dilakukan atas dasar larangan ugama yang jelas al-Quran dan As-Sunnah.
Kelab  malam  tidak  dibenarkan  wujud  di  negara  Brunei  Darussalam.  Ini juga  sudah  lama  berjalan.  Ini  bertujuan  bagi  menutup  segala  pintu  maksiat  yang boleh wujud melalui kelab-kelab tersebut sesuai dengan kaedah fiqh:
حلاصملا بلج ىلع مّدقم دس فملاءرد
“Membendung kerosakan diutamakan daripada menarik kemaslahatan”.
Dalam konteks Premis Urut  yang juga boleh membawa kepada perlakuan tidak  bermoral  ia  tidak  terlepas  daripada  penelitian  pihak  kerajaan.  Kewujudan premis  urut  yang  semakin  bertambah  di  Negara  Brunei  telah  dianggap  boleh menimbulkan  isu  sosial  kerana  beberapa  buah  daripadanya  telah  didapati menjalankan  kegiatan  yang  tidak  bermoral.  Dalam  hal  ini  Negara  Brunei Darussalam telah mengambil langkah mengkaji semula kebenaran premis tersebut beroperasi. Mengikut Islam berurut adalah diharuskan di dalam Islam. Tetapi oleh kerana  ia  telah  disalah  gunakan  menyeBabkan  timbulnya  isu  sosial.  Dalam konteks  ini  menghalang  perbuatan  tidak  bermoral  tersebut  perlulah  dilakukan sesuai dengan kaedah sadd azzaraie atau “menutup pintu-pintu dimana keburukan mungkin  memasukinya”  bagi  mengelak  berlakunya  maksiat  dan  sebagainya
berkaitan  urut  ini.  Walaubagaimanapun  beberapa  penilaian  perlu  dilihat  seperti berikut:
1. Berurut mempunyai banyak faedah untuk kesihatan fizikal dan mental;
2. Pada dasarnya, hukum berurut  adalah diharuskan kerana ia merupakan salah satu daripada proses perubatan, penyembuhan dan rawatan;
3. Walaubagaimanapun, pengharusan tersebut adalah tertakluk kepada beberapa perkara tertentu yang ditetapkan oleh hukum syara’;
4. Menjadi  kewajipan  kepada  pihak  berkenaan  untuk  mempastikan  bahwa premis-premis  ini  adalah  bersih  dari  segala  macam  perkara  negatif  dan maksiat dan lain-lain yang tidak diingini;
5. Jika sekiranya premis-premis urut berlesen boleh membawa kepada wujudnya masalah-masalah  sosial,  maka  kaedah  perundangan  Islam,  menutup  pintu- pintu dimana keburukan mungkin memasukinya;
6. Jika perkara premis urut berlesen boleh membawa kepada kemasalahatan atau kebaikan  dan  pada  masa  yang  sama  ia  juga  boleh  membawa  kepada keburukan  dan  kerosakan,  maka  Islam  menyarankan  supaya  lebih  dahulu diutamakan  kerja  menghindari  keburukan  atau  kerosakan  itu  berdasarkan kaedah:  menolak  (menghindari)  kerosakan-kerosakan  itu  lebih  utama daripada membawa (apa jua) kemaslahatan.
Ini  bermakna  memang  sangat  perlu  mengambil  perhatian  dalam  perkara disebutkan.  walaubagaimanapun  jika  diperhatikan  isu  ini,  nampaknya  urut  dan premis  urut  itu  bukanlah  perkara  yang  dilarang  dalam  Islam.  Sesuai  dengan kaedah fiqh bahwa setiap sesuatu perkara muamalat itu pada asalnya adalah harus melainkan  terdapat  bukti  keharamannya.  Persoalan  yang  timbul  apakah penyalahgunaan  premis  itu  boleh  dianggap  bukti  keharamannya  sedangkan  ia adalah perkara mendatang bukan intipati  urut  atau premis urut  itu sendiri kerana di  dalam  syarat  yang  ada  sekarang  pun  tidak  dibenarkan  berurut  dalam  premis yang  berlesen  antara  yang  berlawanan  jenis.  Jadi  ia  bukan  intipati  urut  yang dibenarkan.  Ia  adalah  penyalahgunaan  lesen  sama  seperti  penyalahgunaan  lesen yang  lainnya.  Ia  adalah  kesalahan  pemilik  lesen  atau  pekerja  premis  tersebut. Kewujudan  premis  urut  tidaklah  sepatutnya  disalahkan  kerana  masih  banyak
premis yang menjalankannya mengikut peraturan berbanding yang menyalahgunakannya. Jika kita meniadakan premis urut dengan alasan wujudnya penyalahgunaan  oleh  segelintir  pemiliknya  atau  pekerjanya  maka  apa  halnya dengan  yang  mengikut  peraturan,  bukankah  itu  bererti  menghukum  orang  yang tidak  bersalah  dengan  kesalahan  orang  lain.  Ini  sangat  bertentangan  dengan prinsip keadilan Islam.
Penyelewangan  yang  bersifat  mendatang  dan  juga  peraturan  yang  tidak menjamin  kepentingan  ugama  boleh  diatasi  melalui  penguatkuasaan  tegas  dan ketat dan mewujudkan peraturan dan undang-undang yang tegas.
Ada beberapa atau pelbagai cara menghalang atau menolak kerusakan atau kemudaratan  sesuatu  perkara  itu.  Ia  bergantung  kepada  kemudaratan  atau kerusakan  yang  hendak  ditolak  itu.  Dalam  konteks  isu  premis  urut  ini, kemudaratan  dari  pelbagai  sudut  termasuk  dari  sudut  ugama,  kemasyara’atan, ekonomi  dan  kesihatan  terdapat  dua  cara  yang  boleh  difikirkan  untuk dilaksanakan:
1. Meneruskan  kebenaran  lesen  premis  urut  termasuk  yang  sedang  beroperasi dan yang baru memohon dengan memperketatkan peraturan dan mewujudkan perundangan  khusus  yang  sesuai  dengan  Hukum  Syara’  disamping memperkemas dan memperkuat penguatkuasaan undang-undang.
2. Menutup  terus  premis  urut  sama  ada  secara  berperingkat-peringkat  atau secara sekaligus.
Dalam  perkara  menghalang  kerusakan  dan  kemudaratan  yang  disebut  di dalam kaedah fiqh itu pada dasarnya tidaklah hanya dilihat kepada kerusakan dan kemudaratan  dari  segi  akhlak  termasuk  maksiat  khusus  seperti  zina  dan  khalwat semata-mata,  tetapi  juga  semua  bentuk  kerusakan  dan  kemudaratan  dalam pelbagai  sudut  seperti  dari  segi  kemasyara’atan,  ekonomi,  kesihatan,  politik  dan apa  jua  perkara  yang  berkaitan  dengan  manusia  dengan  panduan  ajaran  ugama. Jika  sesuatu  dasar  itu  menjejaskan  keadilan  dari  sudut  pandangan  Islam  ia  juga menjejaskan kepentingan ugama. Begitu juga dasar kesihatan, kemasyara’atan dan lain-lain.  Tidaklah  terhad  kepada  yang  berkaitan  dengan  akhlak  semata-mata. Dalam isu ini nampaknya terdapat pertembungan kemudaratan jika memilih salah
satu daripada dua pilihan tersebut iaitu membenarkan lesen premis diteruskan atau ditutup.
Jika  memilih  yang  pertama  akan  memungkinkan  wujudnya  ruang berlakunya  kemudaratan  akhlak.  Sebaliknya  jika  memilih  yang  kedua  ia  akan pasti memudaratkan:
1. pemilik  premis  khususnya  mereka  yang  benar-benar  mengikut  peraturan kerana mereka pasti akan mendapat kerugian,
2. kurang atau tidak ada lagi cara pengubatan urut yang dalam keadaan tertentu sangat berkesan,
3. pekerja-pekerja dipremis urut terutama yang benar-benar berkemahiran sama ada orang tempatan atau luar negara akan kehilangan pekerjaan,
4. pekerja pengurusan premis juga akan kehilangan pekerjaan dan
5. pemilik-pemilik bangunan yang disewa akan kehilangan penyewa.
Ini adalah antara kesan pasti yang berlaku apabila memilih pilihan kedua. Kerugian  besar  boleh  juga  berlaku  kepada  pemohon  yang  baru  kerana  mereka terpaksa  membayar  sewa  dan  pengubahsuaian  mengikut  peraturan  yang dikehendaki oleh kebenaran lesen dan juga keselesaan pelanggan.
Nampaknya  kemudaratan  yang  pasti  hanya  berlaku  kepada  pilihan  cara kedua, tetapi pilihan cara pertama hanya akan berlaku kemungkinan kemudaratan bukan  satu  kepastian  kerana  peraturan  dan  undang-undang  tidak  membenarkan ianya  berlaku.  Jika  berlaku  juga  premis  berkenaan  akan  menerima  akibatnya seperti pembatalan lesen dan hukuman yang ditetapkan dalam peruntukan undang- undang.
Di  sinilah  nampaknya  lebih  wajar  dan  munasabah  untuk  memilih  pilihan pertama  iaitu:  Meneruskan  kebenaran  lesen  premis  urut  termasuk  yang  sedang beroperasi  dan  yang  baru  memohon  dengan  memperketatkan  peraturan  dan mewujudkan perundangan khusus  yang sesuai dengan Hukum Syara’ disamping memperkemas dan memperkuat penguatkuasaan undang-undang.
Langkah ini dipilih menjadi dasar kerana menutup premis urut adalah lebih besar mudaratnya berbanding membenarkannya dengan syarat-syarat ketat sesuai
dengan  kaedah  yang  artinya  “Kemudaratan  lebih  berat  dihilangkan  dengan melaksanakan kemudaratan lebih ringan”.
Selain  itu  juga  kerusakan  pilihan  pertama  itu  juga  hanyalah  bersifat kemungkinan  tetapi  mudarat  kedua  adalah  pasti.  Mudarat  pertama  itu  boleh  di atasi  dengan  mewujudkan  undang-undang  khas  yang  menghalang  berlakunya perkara  tersebut  dan  memperkukuh  penguatkuasaan,  Inilah  yang  dilakukan pemerintah.
Demikian  pula  mengenai  isu  meniadakan  hukuman  mati.  Pada  20 November  1959,  Perhimpunan  Agung  Pertubuhan  Bangsa-Bangsa  Bersatu (United  Nations  General  Assembly  -  UNGA) telah  mengambil  tindakan  buat pertama  kali  untuk  meluluskan  resolusi  yang  berkaitan  dengan  hukuman  mati yang juga dikenali sebagai capital punishment. Resolusi yang bertajuk “ Study the Question  of  Capital  Punishment ”  diluluskan  dengan  undian  57  negara  ahli menyokong; tiada menentang; dan 22 negara ahli berkecuali.
Resolusi  tersebut  antara  lain  mengundang  Majlis  Ekonomi  dan  Sosial ( Economic  and  Social  Council-ECOSOC) 38 untuk  membuat  kajian  mengenai dengan capital  punishment ,  termasuk  perundangan  dan  amalan-amalan  berkaitan dengan hukuman mati; kesan-kesan hukuman; penghapusan amalan tersebut; dan juga tahap Jinayah yang diperuntukkan bagi hukuman mati.
Sejak  dari  itu,  beberapa  perbincangan  mengenai  hukuman  tersebut  telah diadakan  di  Perhimpunan  Agung  PBB.  Selain  itu,  perbincangan  mengenainya juga diadakan di ECOSOC dan Suruhanjaya Hak Asasi Manusia (Commission on Human Rights-CHR) . 39
Pada  Tahun  1971,  semasa  Sesi  UNGA  ke-26,  Perhimpunan  Agung  mula memperkenalkan  satu  resolusi  bertujuan  untuk  menghapuskan  hukuman  mati. Resolusi  tersebut  (Resolusi  2857  (XXVI)  bertajuk “Capital  Punishment” diluluskan  secara  undian  dengan  59  negara  ahli  menyokong;  sebuah  (1)  negara menentang; dan 54 berkecuali.
38 ECOSOC merupakan salah satu dari enam (6) “principal organs” Pertubuhan Bangsa- Bangsa Bersatu (PBB) yang bertanggungjawab mengenai penyelarasan kerja-kerja yang berkaitan dengan ekonomi, social dan 14 agensi-agensi khas PBB (UN specialized agencies).
39 Negara Brunei Darussalam bukan ahli kepada ECOSOC dan CHR.
Resolusi-resolusi  berkaitan  dengan  isu  ini  juga  diluluskan  dalam  badan- badan berikut:
UNGA ECOSOC CHR 32/61 of 8 Dec 1977 1574 (L) of 20 May 1971  1997/12 of 3 April 1997 1656  (LII)  of  1  June 1972 1999/61 of 28 April 1999
Sejak  Tahun  1971,  resolusi  mengenai  seruan  bagi  penghapusan  hukuman mati  terus  diperkenalkan  pada  sesi-sesi  UNGA  yang  berikutnya.  Akan  tetapi, semasa Sesi UNGA Ke-54 pada Tahun 1999, negara-negara ahli Kesatuan Eropah (EU)  selaku  penaja  utama  kepada  resolusi  tersebut,  telah  menarik  balik  resolusi berkenaan memandangkan jumlah sokongan dari negara-negara ahli PBB semakin menurun.
Semasa  Sesi  UNGA  Ke-62  pada  Tahun  2007,  EU  telah  menukar  strategi dengan  memperkenalkan  semula  resolusi  bagi  menyeru  negara-negara  ahli  PBB untuk  mengadakan moratorium terhadap  perlaksanaan  hukuman  mati.  Ini berdasarkan  kepada  meningkatnya  jumlah  negara-negara  yang  mengamalkan “ self-moratorium” dalam  melaksanakan  hukuman  mati  dan  juga  jumlah  negara- negara yang menghapuskan hukuman tersebut.
Pada Sesi tersebut, resolusi bertajuk “ Moratorium on the Use of the Death Penalty ”  telah  diluluskan  secara  undian  dengan  104  negara  ahli  menyokong;  54 negara ahli menentang (termasuk Negara Brunei Darussalam); dan 29 berkecuali. Resolusi tersebut antara lain:
“Calls upon all States that still maintain the death penalty:
 To respect international standards and provide safeguards guaranteeing protection  of  the  rights  of  those  facing  death  penalty,  in  particular  the minimum standards....;
 To provide the Secretary-General with information relating to the use of capital punishment and the observance of the safeguards…;
 To  progressively  restrict  the  use  of  the  death  penalty  and  reduce  the number of offences for which it may be imposed.; and
 Calls  upon  States  which  have  abolished  the  death  penalty  not  to reintroduce it.”
Resolusi dengan tajuk yang sama juga telah diluluskan semasa Sesi UNGA Ke-63  pada  2008  secara  undian  dengan  106  negara  ahli  menyokong;  46  negara ahli  menentang  (termasuk  Negara  Brunei  Darussalam);  dan  34  berkecuali.
Resolusi  tersebut  juga  memutuskan  bagi  membincangkan  perkara  mengenai Moratorium on the Use of the Death Penalty diadakan setiap dua Tahun sekali.
Semasa  Sesi  UNGA  Ke-65  pada  Tahun  2010,  resolusi  yang  sama  telah diluluskan  secara  undian  dengan  109  negara  ahli  menyokong;  41  negara  ahli menentang (termasuk Negara Brunei Darussalam); dan 35 berkecuali.
Secara umumnya, mana-mana resolusi yang diluluskan oleh Perhimpunan Agung  PBB  tidak  mengikat  negara-negara  ahli (non-  binding) dari  segi perlaksanaannya,  akan  tetapi,  negara-negara  ahli  mempunyai  tanggungjawab untuk mempertimbangkannya.
Berkenaan  dengan  hukuman  mati,  pada  masa  ini  terdapat  beberapa peruntukan  dalam  undang-undang  Negara  Brunei  Darussalam  yang  mengenakan hukuman mati bagi kesalahan-kesalahan Jinayah yang serius seperti berikut:
1. Qonun Hukuman Jinayah (Penggal 22);
2. Akta Penyalahgunaan Dadah (Penggal 27);
3. Akta Keselamatan Dalam Negeri (Penggal 133);
4. Akta Ketenteraman Awam (Penggal 148);
5. Akta Angkatan Bersenjata Diraja Brunei (Penggal 149);
6. Akta Penculikan (Penggal 164); dan
7. Perintah Anti Keganasan 2011.
Secara  umumnya  pendirian  Brunei  Darussalam  adalah  mengekalkan hukuman  mati  dalam  undang-undang  Negara  tetapi  akan  meneliti  semula peruntukan-peruntukan  kesalahan  yang  membawa  hukuman  mati  bagi kemungkinan ianya dipinda;  dan memperketatkan lagi  prosedur perbicaraan bagi kes yang melibatkan hukuman mati. Pendirian ini diambil dengan mengambil kira pandangan syara’ terutama dari sudut keterangan  yang ketat dalam perundangan Islam.  Dengan  kewujudan  Perintah  Qonun  Hukuman  Jinayah  Syariah,  2013 pendirian Brunei Darussalam adalah semakin jelas.

## Penutup
Negara Brunei Darussalam adalah negara Islam yang sentiasa berusaha ke arah menghayati sepenuhnya ugama Islam dalam semua lapangan hidup termasuk
dalam keperluan bernegara dari segi politiknya, masyara’atnya, perekonomiannya, perundangannya  dan  sebagainya.  Oleh  kerana  itu  konsep  Melayu  Islam  Beraja telah dikembangkan dan diperkukuhkan di mana Islam menjadi teras kekuatan di dalamnya,  kemudian  dilengkapi  pula  dengan  hasrat  KDYMM  untuk  menjadikan Negara  Brunei  Darussalam  sebagai  negara  zikir  dan  seterusnya  menjadikan undang-undang negara berdasarkan undang-undang Islam secara keseluruhannya. Oleh kerana itu rakyat mendokong penuh hasrat dan tindakan suci Raja tersebut.

## Bibliografi
Al-Qur’an dan Terjemahannya , Edisi Revisi, Semarang: Kumudasmoro Grafindo Semarang, 1994.
Akta  Majlis  Ugama  Islam  dan  Mahkamah-Mahkamah  Kadi, 1955,  Penggal  77, Bab (sekseyn) 49.
Akta Majlis Ugama Islam dan Mahkamah-Mahkamah Kadi.
Akta  Majlis  Ugama  dan  Mahkamah-Mahkamah  Kadi  Penggal  77semakan  1984,
Bab 45 (1).
Akta Mahkamah-Mahkamah Syariah 1998 Penggal 184, Bab 6.
Annual Report on the State of Brunei, 1906
Annual  Report  on  the  State  of  Brunei, 1933,Cap  XIII,  T.F.  Carey  M.C.S.,
Singapore.
Dato  Mahmud  Saedon  Awg  Othman ,  Perlaksanaan  dan  Pentadbiran  Undang- undang Islam di Negara Brunei Darussalam , Brunei: Dewan Bahasa Dan Pustaka, 1996.
Dokumen-Dokumen  Perlembagaan,  Jabatan  Percetakan  Kerajaan,  Jabatan Perdana Menteri. November 2008.
Haji johar bin Haji Muhamad, Pembubaran Perkawinan Dalam Perintah Darurat (Undang-Undang  Keluarga  Islam),  1999  Brunei  Darussalam  dan  Hukum Syara’, Brunei: Dewan Bahasa dan Pustaka, 2010.
Laws of Brunei 1906-1930 , E. No. 1, of 1912, S.8.
Mohd. Jamil Al-Sufri, Perlaksanaan Dasar Negara Melayu Islam Beraja , Brunei: Pusat Sejarah Brunei, 1996.
Perintah Pengangkatan Kanak-Kanak Dalam Islam, 2001, Bab 5.
Perintah Pemegang Pajak Gadai, 2002, Bab 5.
Pg.  Hj.  Mohammad  bin  Pg.  Hj.  Abd.  Rahman, Islam  di  Brunei  Darussalam, Brunei, Dewan Bahasa Dan Pustaka, 1992.
State of Brunei Annual Report , 1955..
Siti Zaleha Abu Salim, “Sistem Kehakiman Brunei dan Perbandingannya dengan Sistem  Kehakiman  Islam”,  Tesis  sarjana  Pengajian  Islam,  Fakulti Pengajian Islam, Universiti Kebangsaan Malaysia, Bangi, Selangor, 1992.
Titah  ketika  KDYMM  di  Persidangan  Majlis  Ugama  Islam  Brunei  (MUIB)  di Dewan Majlis Mesyuarat Negara, 15 Mach 2011.
Titah  ketika  KDYMM  pada  Mesyuarat  Khas  Majlis  Ugama  Islam  Brunei,  10 Oktober 2011.
Yura Halim dan Jamil Omar, Sejarah Berunai, Brunei: t.p., 1958.